สวีเดนช็อก เครื่องบินขับไล่ ยาส 39 กริพเพน โหม่งโลก หลังชนนก
(ภาพประกอบ เครื่องบินขับไล่ JAS 39 Gripren),สุดระทึก เครื่องบินขับไล่ ยาส 39 กริพเพน ของกองทัพอากาศสวีเดน ประสบเหตุตก หลังชนฝูงนก ใกล้ฐานทัพอากาศทางภาคใต้ เดชะบุญ นักบินรอดตาย สติดีเยี่ยม ดีดตัวออกจากเครื่องบินได้ทันเวลา,เมื่อ 21 ส.ค. 61 สื่อต่างประเทศ และเว็บไซต์ Rt รายงานเกิดอุบัติเหตุสุดระทึก เครื่องบินขับไล่ของกองทัพสวีเดน SAAB JAS 39 Gripren (ยาส 39 กริพเพน) ประสบเหตุตก หลังชนกับฝูงนก ที่บริเวณใกล้ฐานทัพอากาศทางภาคใต้ เมื่อวันอังคารที่ 21 ส.ค. โดยกองทัพอากาศของสวีเดน ออกแถลงการณ์ยืนยัน มีเครื่องบินขับไล่ Jas Gripen ลำหนึ่งของกองทัพตก หลังชนกับนกอย่างไม่คาดคิด ,ตามรายงานระบุว่า นักบินประจำเครื่องบินขับไล่ลำนี้ประสบอุบัติเหตุขณะกำลังนำเครื่องบินลงจอดที่ฐานทัพอากาศแห่งนี้ เดชะบุญที่เขาปลอดภัย สติดีเยี่ยม และยกเลิกการลงจอด พร้อมกับสามารถดีดตัวออกจากเครื่องบินได้ทันเวลา จากนั้นได้ถูกนำตัวส่งโรงพยาบาลเพื่อตรวจเช็กร่างกายทันที,เว็บไซต์ ,วอชิงตันโพสต์, แจ้งว่า อุบัติเหตุเครื่องบินขับไล่ ยาส กริพเพน ตกในครั้งนี้ เกิดขึ้นเมื่อเวลา 09.45 น. ของวันที่ 21 ส.ค.61  ตามเวลาท้องถิ่น ที่บริเวณทางตอนเหนือของเมือง Ronneby ห่างจากเมืองมัลโม เมืองใหญ่อันดับ 3 ของสวีเดนไปทางตะวันออกประมาณ 160 กิโลเมตร ขณะที่ รมว.กลาโหมสวีเดน ได้กล่าวกับนักข่าวว่า นักบินได้ทำในสิ่งที่ถูกต้องสำหรับสถานการณ์ที่เกิดขึ้น,ตามข้อมูลของวิกิพีเดีย ระบุ เครื่องบินขับไล่ ยาส 39 กริพเพน เป็นเครื่องบินขับไล่หลากบทบาท ผลิตโดยบริษัทSAAB (ซ้าบ)ของประเทศสวีเดน มีพิสัยการบิน 3,250 กม. สนนราคาลำละประมาณ 40-60 ล้านดอลลาร์สหรัฐฯ (หรือประมาณ 1,320-1,980 ล้านบาท)เลยทีเดียว.
สุดระทึก เครื่องบินขับไล่ ยาส 39 กริพเพน ของกองทัพอากาศสวีเดน ประสบเหตุตก หลังชนฝูงนก ใกล้ฐานทัพอากาศทางภาคใต้ เดชะบุญ นักบินรอดตาย สติดีเยี่ยม ดีดตัวออกจากเครื่องบินได้ทันเวลา
เครื่องบินขับไล่ ตก,เครื่องบินขับไล่ ยาส 39 กริพเพน ตก,เครื่องบินขับไล่ ยาส 39 กริพเพน,สวีเดน,เครื่องบินขับไล่ สวีเดนตก